title: 2014 m. birželio 20 d. Komisijos įgyvendinimo reglamentas (ES) Nr. 687/2014, kuriuo dėl aviacijos saugumo priemonių patikslinimo, suderinimo ir paprastinimo ir nuostatų dėl saugumo standartų lygiavertiškumo ir krovinių bei pašto saugumo priemonių iš dalies keičiamas Reglamentas (ES) Nr. 185/2010  Tekstas svarbus EEE

text:
21.6.2014

               LT

               Europos Sąjungos oficialusis leidinys

               L 182/31

         KOMISIJOS ĮGYVENDINIMO REGLAMENTAS (ES) Nr. 687/2014
   2014 m. birželio 20 d.
   kuriuo dėl aviacijos saugumo priemonių patikslinimo, suderinimo ir paprastinimo ir nuostatų dėl saugumo standartų lygiavertiškumo ir krovinių bei pašto saugumo priemonių iš dalies keičiamas Reglamentas (ES) Nr. 185/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. kovo 11 d. Europos Parlamento ir Tarybos reglamentą (EB) Nr. 300/2008 dėl civilinės aviacijos saugumo bendrųjų taisyklių ir panaikinantį Reglamentą (EB) Nr. 2320/2002 (1), ypač į jo 4 straipsnio 3 dalį,
   kadangi:

               (1)

               Komisijos reglamento (ES) Nr. 185/2010 (2) įgyvendinimo patirtis parodė, kad reikia iš dalies pakeisti tam tikrų bendrųjų pagrindinių standartų įgyvendinimo sąlygas;

               (2)

               tam tikros specifinės aviacijos saugumo priemonės turėtų būti patikslintos, suderintos arba supaprastintos, siekiant padidinti teisinį aiškumą, išvengti skirtingo teisės aktų aiškinimo ir toliau užtikrinti geriausią bendrųjų pagrindinių aviacijos saugumo standartų įgyvendinimą;

               (3)

               pakeitimų tikslas – įgyvendinti ribotą skaičių priemonių, susijusių su draudžiamais daiktais, orlaivio saugumu, krovinių, pašto, orlaivio atsargų ir oro uosto atsargų saugumo kontrole ir saugumo įranga;

               (4)

               pagal Komisijos reglamentą (EB) Nr. 272/2009 (3) Komisija turėtų pripažinti trečiųjų šalių ir kitų šalių bei teritorijų, kurioms netaikoma Sutarties dėl Europos Sąjungos veikimo (SESV) VI antraštinė dalis, aviacijos saugumo standartų lygiavertiškumą, jei laikomasi tame reglamente nustatytų kriterijų;

               (5)

               Komisija nustatė, kad Gernsio, Meno salos ir Džersio oro uostai atitinka Reglamento (EB) Nr. 272/2009 priedo E dalyje išdėstytus kriterijus;

               (6)

               Komisijos reglamento (ES) Nr. 185/2010 priede išvardytos trečiosios šalys ir kitos šalys bei teritorijos, kurioms netaikoma SESV VI antraštinė dalis ir kurios pripažįstamos taikančiomis saugumo standartus, lygiaverčius Reglamente (EB) Nr. 272/2009 nustatytiems bendriesiems pagrindiniams standartams;

               (7)

               tiek Komisijos reglamente (EEB) Nr. 2454/93 (4), tiek Reglamente (ES) Nr. 185/2010 nustatyti panašūs saugumo reikalavimai, taikomi veiklą krovinių ir pašto tiekimo grandinėje vykdantiems subjektams;

               (8)

               siekiant sudaryti sąlygas tarpusavio pripažinimui ir taip palengvinti susijusio sektoriaus ir valdžios institucijų veiklą, kartu išlaikant dabartinį saugumo lygį, reikėtų dar labiau suderinti Reglamente (ES) Nr. 185/2010 nustatytos aviacijos saugumo reguliuojamo subjekto ir žinomo siuntėjo programos ir Reglamente (EEB) Nr. 2454/93 nustatytos muitinės įgalioto ekonominių operacijų vykdytojo programos saugumo reikalavimus;

               (9)

               todėl Reglamentas (ES) Nr. 185/2010 turėtų būti atitinkamai iš dalies pakeistas;

               (10)

               šiame reglamente numatytos priemonės atitinka Civilinės aviacijos saugumo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 185/2010 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

   Priedo 5 dalies o punktas taikomas nuo 2014 m. liepos 1 d.
   Priedo 10 dalies b punktas ir 11 dalies b punktas taikomi nuo 2015 m. kovo 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 20 d.

            Komisijos vardu

            Pirmininkas

         José Manuel BARROSO

      (1)  OL L 97, 2008 4 9, p. 72.

      (2)  2010 m. kovo 4 d. Komisijos reglamentas (ES) Nr. 185/2010, kuriuo nustatomos išsamios priemonės bendriesiems pagrindiniams aviacijos saugumo standartams įgyvendinti (OL L 55, 2010 3 5, p. 1).

      (3)  2009 m. balandžio 2 d. Komisijos reglamentas (EB) Nr. 272/2009, kuriuo papildomi Reglamento (EB) Nr. 300/2008 Europos Parlamento ir Tarybos priede nustatyti bendrieji pagrindiniai civilinės aviacijos saugumo standartai (OL L 91, 2009 4 3, p. 7).

      (4)  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).

      PRIEDAS
      Reglamento (ES) Nr. 185/2010 priedas iš dalies keičiamas taip:

                  1.

                  1 skyrius iš dalies keičiamas taip:

                              a)

                              pridedama 1.0.5 dalis:

                                          „1.0.5.

                                          Šiame skyriuje ir, jei taikoma, atskirame Komisijos sprendime nuorodos į trečiąsias šalis apima kitas šalis ir teritorijas, kurioms pagal Sutarties dėl Europos Sąjungos veikimo 355 straipsnį netaikoma tos sutarties VI antraštinė dalis.“;

                              b)

                              1.3.1 dalies 7 punktas išbraukiamas;

                              c)

                              pridedamas 1.6 skirsnis:
                              „1.6.   DRAUDŽIAMI DAIKTAI
                              1.6.1.   Asmenims, išskyrus keleivius, neleidžiama į riboto patekimo zonas įsinešti 1-A priedėlyje nurodytų daiktų.
                              1.6.2.   1.6.1 dalis gali būti netaikoma, jei draudžiamus daiktus asmeniui įsinešti į riboto patekimo zonas leidžiama, kad jis galėtų atlikti pagrindines oro uosto įrenginių arba orlaivio naudojimo užduotis ar pareigoms skrydžio metu atlikti.
                              1.6.3.   Kad būtų galima nustatyti nešamo daikto priklausomybę asmeniui, kuriam leidžiama neštis vieną ar daugiau 1-A priedėlyje nurodytų daiktų:

                                          a)

                                          asmuo turi turėti leidimą ir neštis jį. Leidimas nurodomas ant pažymėjimo, kuriuo suteikiama teisė patekti į riboto patekimo zonas, arba parengiamas kaip atskiras rašytinis dokumentas. Leidime nurodomas (-i) daiktas (-ai), kurį (-iuos) galima neštis; gali būti nurodyta daiktų kategorija arba konkretus daiktas. Jei leidimas nurodytas pažymėjime, jis turi būti atpažįstamas pagal principą „būtina žinoti“, arba

                                          b)

                                          kontrolinėje turi būti įdiegta sistema, rodanti, kuriems asmenims leidžiama neštis daiktą (-us), nurodant daiktų kategoriją arba konkretų daiktą.

                                    Priklausomybė nustatoma prieš leidžiant asmeniui neštis tą (tuos) daiktą (-us) į riboto patekimo zonas arba orlaivį, arba sustabdžius tapatybei patikrinti asmenims, kurie atlieka stebėjimą arba patruliuoja pagal 1.5.1 dalies c punktą.
                              1.6.4.   1-A priedėlyje išvardyti daiktai gali būti laikomi riboto patekimo zonose, jei jie laikomi saugiomis sąlygomis. 4-C priedėlio c, d ir e punktuose išvardyti daiktai gali būti laikomi riboto patekimo zonose, jei jie yra neprieinami keleiviams.“;

                              d)

                              pridedamas 1-A priedėlis:

                                 „1-A PRIEDĖLIS
                                 ASMENYS, IŠSKYRUS KELEIVIUS

                                    DRAUDŽIAMŲ DAIKTŲ SĄRAŠAS

                                             a)

                                                pabūklai, šaunamieji ginklai ir kiti sviedinius šaudantys įtaisai – įtaisai, kurie yra tinkami arba atrodo tinkami iššauti sviedinį ir sukelti sunkių sužeidimų, įskaitant:

                                                         —

                                                         visų tipų šaunamuosius ginklus, pavyzdžiui, pistoletus, revolverius, graižtvinius šautuvus, lygiavamzdžius šautuvus,

                                                         —

                                                         žaislinius šautuvus, tikslias šaunamųjų ginklų kopijas ir padirbinius, kuriuos galima palaikyti tikrais ginklais,

                                                         —

                                                         šaunamųjų ginklų dalis, išskyrus optinius taikiklius,

                                                         —

                                                         pneumatinius ir dujinius šautuvus, pavyzdžiui, pistoletus, šratinius šautuvus, graižtvinius ginklus ir BB tipo šoviniais užtaisomus pneumatinius šaunamuosius ginklus,

                                                         —

                                                         signalinius ir starto pistoletus,

                                                         —

                                                         lankus, arbaletus ir strėles,

                                                         —

                                                         harpūnus ir povandeninės žūklės šautuvus,

                                                         —

                                                         timpas ir svaidytuvus;

                                             b)

                                                svaiginamieji įtaisai – įtaisai, specialiai skirti apsvaiginti ar imobilizuoti, įskaitant:

                                                         —

                                                         smogiamuosius įtaisus, pavyzdžiui, apsvaiginančius šautuvus, tazerius ir apsvaiginimo lazdas,

                                                         —

                                                         gyvūnų svaiginimo ir žudymo įtaisus,

                                                         —

                                                         neutralizuojančias ir paralyžiuojančias chemines medžiagas, dujas ir purškiamąsias dujas, kaip „Mace“ aerozolius, pipirines dujas, kapsicino dujas, ašarines dujas, rūgštines dujas ir gyvūnus atbaidančias dujas;

                                             c)

                                                sprogstamosios ir padegamosios medžiagos ir prietaisai – sprogstamosios ir padegamosios medžiagos ir prietaisai, kurie yra tinkami arba atrodo tinkami sunkiems sužeidimams sukelti ar kelti grėsmę orlaivio saugai, įskaitant:

                                                         —

                                                         šaudmenis,

                                                         —

                                                         sprogstamąsias kapsules,

                                                         —

                                                         detonatorius ir sprogdiklius,

                                                         —

                                                         sprogstamųjų įtaisų tikslias kopijas ar padirbinius,

                                                         —

                                                         minas, granatas ir kitus karinės paskirties sprogstamuosius įtaisus,

                                                         —

                                                         fejerverkus ir kitokią pirotechniką,

                                                         —

                                                         dūmadėžes ir dūminius užtaisus,

                                                         —

                                                         dinamitą, paraką ir plastikinius sprogmenis;

                                             d)

                                             visi kiti daiktai, kurie gali būti tinkami sunkiems sužeidimams sukelti ir kurie paprastai nenaudojami riboto patekimo zonose, pvz., sportinės dvikovos reikmenys, špagos, kardai ir t. t.“;

                  2.

                  3 skyrius iš dalies keičiamas taip:

                              a)

                              pridedama 3.0.6 dalis:

                                          „3.0.6.

                                          Šiame skyriuje ir, jei taikoma, atskirame Komisijos sprendime nuorodos į trečiąsias šalis apima kitas šalis ir teritorijas, kurioms pagal Sutarties dėl Europos Sąjungos veikimo 355 straipsnį netaikoma tos sutarties VI antraštinė dalis.“;

                              b)

                              3.2.1. dalies 1 punktas pakeičiamas taip:

                                          „3.2.1.1.

                                          Bet kurioje oro uosto vietoje stovinčio orlaivio visos išorinės durys apsaugomos nuo nesankcionuoto patekimo:

                                                      a)

                                                      užtikrinant, kad asmenys, bandantys nesankcionuotai patekti, būtų greitai sustabdyti tapatybei patikrinti, arba

                                                      b)

                                                      laikant išorines duris uždarytas. Tais atvejais, kai orlaivis yra svarbiausioje dalyje, nuo žemės asmeniui nepasiekiamos išorinės durys laikomos uždarytomis, jei patekimo į orlaivį įranga atitraukta ir pastatyta pakankamai toli nuo orlaivio, kad būtų pagrįstai užkirstas kelias į jį patekti, arba

                                                      c)

                                                      taikant elektronines priemones, kuriomis galima nedelsiant nustatyti nesankcionuotą patekimą, arba

                                                      d)

                                                      prie visų durų, per kurias galima tiesiogiai patekti ant keleivių įlaipinimo trapo, esančio šalia atidarytų orlaivio durų, įdiegiant elektroninę patekimo su oro uosto darbuotojo pažymėjimais sistemą, kuri leistų patekti tik asmenims, baigusiems mokymą pagal 11.2.3 dalies 7 punktą. Tokie asmenys privalo užtikrinti, kad jiems naudojantis durimis būtų išvengta nesankcionuoto patekimo.“;

                              c)

                              3-B priedėlis pakeičiamas taip:

                                 „3-BPRIEDĖLIS
                                 ORLAIVIO SAUGUMAS

                                    TREČIOSIOS ŠALYS, TAIP PAT KITOS ŠALYS IR TERITORIJOS, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES VI ANTRAŠTINĖ DALIS, PRIPAŽINTOS TAIKANČIOMIS SAUGUMO STANDARTUS, LYGIAVERČIUS BENDRIESIEMS PAGRINDINIAMS STANDARTAMS

                                 Orlaivių saugumo srityje pripažįstama, kad šios trečiosios šalys, taip pat kitos šalys ir teritorijos, kurioms pagal Sutarties dėl Europos Sąjungos veikimo 355 straipsnį netaikoma tos sutarties VI antraštinė dalis, taiko saugumo standartus, lygiaverčius bendriesiems pagrindiniams standartams:

                                                Jungtinės Amerikos Valstijos

                                                Farerų Salos (Vagaro oro uostas)

                                                Grenlandija (Kangerlusuako oro uostas)

                                                Gernsis

                                                Džersis

                                                Meno Sala

                                       Jei Komisija turi informacijos, kad trečiojoje šalyje arba kitoje susijusioje šalyje ar teritorijoje taikomi saugumo standartai, turintys didelį poveikį bendram aviacijos saugumo lygiui Sąjungoje, nebeatitinka Sąjungos bendrųjų pagrindinių standartų, ji nedelsdama apie tai praneša atitinkamoms valstybių narių institucijoms.
                                 Jei Komisija turi informacijos apie veiksmus, įskaitant išlyginamąsias priemones, kuriuos vykdant atkurtas trečiojoje šalyje arba kitoje susijusioje šalyje ar teritorijoje taikomų atitinkamų saugumo standartų lygiavertiškumas, ji nedelsdama apie tai praneša atitinkamoms valstybių narių institucijoms.“;

                  3.

                  4 skyrius iš dalies keičiamas taip:

                              a)

                              pridedama 4.0.5 dalis:

                                          „4.0.5.

                                          Šiame skyriuje ir, jei taikoma, atskirame Komisijos sprendime nuorodos į trečiąsias šalis apima kitas šalis ir teritorijas, kurioms pagal Sutarties dėl Europos Sąjungos veikimo 355 straipsnį netaikoma tos sutarties VI antraštinė dalis.“;

                              b)

                              4-B priedėlis pakeičiamas taip:

                                 „4-BPRIEDĖLIS
                                 KELEIVIAI IR RANKINIS BAGAŽAS

                                    TREČIOSIOS ŠALYS, TAIP PAT KITOS ŠALYS IR TERITORIJOS, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES VI ANTRAŠTINĖ DALIS, PRIPAŽINTOS TAIKANČIOMIS SAUGUMO STANDARTUS, LYGIAVERČIUS BENDRIESIEMS PAGRINDINIAMS STANDARTAMS

                                 Keleivių ir rankinio bagažo atžvilgiu pripažįstama, kad šios trečiosios šalys, taip pat kitos šalys ir teritorijos, kurioms pagal Sutarties dėl Europos Sąjungos veikimo 355 straipsnį netaikoma tos sutarties VI antraštinė dalis, taiko saugumo standartus, lygiaverčius bendriesiems pagrindiniams standartams:

                                                Jungtinės Amerikos Valstijos

                                                Farerų Salos (Vagaro oro uostas)

                                                Grenlandija (Kangerlusuako oro uostas)

                                                Gernsis

                                                Džersis

                                                Meno Sala

                                       Jei Komisija turi informacijos, kad trečiojoje šalyje arba kitoje susijusioje šalyje ar teritorijoje taikomi saugumo standartai, turintys didelį poveikį bendram aviacijos saugumo lygiui Sąjungoje, nebeatitinka Sąjungos bendrųjų pagrindinių standartų, ji nedelsdama apie tai praneša atitinkamoms valstybių narių institucijoms.
                                 Jei Komisija turi informacijos apie veiksmus, įskaitant išlyginamąsias priemones, kuriuos vykdant atkurtas trečiojoje šalyje arba kitoje susijusioje šalyje ar teritorijoje taikomų atitinkamų saugumo standartų lygiavertiškumas, ji nedelsdama apie tai praneša atitinkamoms valstybių narių institucijoms.“;

                  4.

                  5 skyrius iš dalies keičiamas taip:

                              a)

                              pridedama 5.0.5 dalis:

                                          „5.0.5.

                                          Šiame skyriuje ir, jei taikoma, atskirame Komisijos sprendime nuorodos į trečiąsias šalis apima kitas šalis ir teritorijas, kurioms pagal Sutarties dėl Europos Sąjungos veikimo 355 straipsnį netaikoma tos sutarties VI antraštinė dalis.“;

                              b)

                              5-A priedėlis pakeičiamas taip:

                                 „5-A PRIEDĖLIS
                                 BAGAŽO SKYRIUJE VEŽAMAS BAGAŽAS

                                    TREČIOSIOS ŠALYS, TAIP PAT KITOS ŠALYS IR TERITORIJOS, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES VI ANTRAŠTINĖ DALIS, PRIPAŽINTOS TAIKANČIOMIS SAUGUMO STANDARTUS, LYGIAVERČIUS BENDRIESIEMS PAGRINDINIAMS STANDARTAMS

                                 Bagažo skyriuje vežamo bagažo atžvilgiu pripažįstama, kad šios trečiosios šalys, taip pat kitos šalys ir teritorijos, kurioms pagal Sutarties dėl Europos Sąjungos veikimo 355 straipsnį netaikoma tos Sutarties VI antraštinė dalis, taiko saugumo standartus, lygiaverčius bendriesiems pagrindiniams standartams:

                                                Jungtinės Amerikos Valstijos

                                                Farerų Salos (Vagaro oro uostas)

                                                Grenlandija (Kangerlusuako oro uostas)

                                                Gernsis

                                                Džersis

                                                Meno Sala

                                       Jei Komisija turi informacijos, kad trečiojoje šalyje arba kitoje susijusioje šalyje ar teritorijoje taikomi saugumo standartai, turintys didelį poveikį bendram aviacijos saugumo lygiui Sąjungoje, nebeatitinka Sąjungos bendrųjų pagrindinių standartų, ji nedelsdama apie tai praneša atitinkamoms valstybių narių institucijoms.
                                 Jei Komisija turi informacijos apie veiksmus, įskaitant išlyginamąsias priemones, kuriuos vykdant atkurtas trečiojoje šalyje arba kitoje susijusioje šalyje ar teritorijoje taikomų atitinkamų saugumo standartų lygiavertiškumas, ji nedelsdama apie tai praneša atitinkamoms valstybių narių institucijoms.“;

                  5.

                  6 skyrius iš dalies keičiamas taip:

                              a)

                              pridedama 6.0.3 dalis:

                                          „6.0.3.

                                          Šiame skyriuje ir, jei taikoma, atskirame Komisijos sprendime nuorodos į trečiąsias šalis apima kitas šalis ir teritorijas, kurioms pagal Sutarties dėl Europos Sąjungos veikimo 355 straipsnį netaikoma tos sutarties VI antraštinė dalis.“;

                              b)

                              6.3.1 dalies 2 punkto b papunktis pakeičiamas taip:

                                          „b)

                                          Kad įvertintų, ar pareiškėjas atitinka Reglamento (EB) Nr. 300/2008 ir jo įgyvendinamųjų aktų reikalavimus, atitinkama institucija arba jos vardu veikiantis ES aviacijos saugumo tvirtintojas patikrina saugumo programą ir nurodytose teritorijose atlieka patikrinimą vietoje.
                                          Išskyrus 6.2 skirsnyje nustatytus reikalavimus, atitinkamos muitinės įstaigos pagal Komisijos reglamento (EEB) Nr. 2454/93 (1) 14n straipsnį atliekamas pareiškėjo teritorijos patikrinimas laikomas patikrinimu vietoje, jei jis buvo atliktas ne anksčiau kaip prieš 3 metus iki datos, kurią pareiškėjas siekia būti patvirtintas reguliuojamu subjektu. Pareiškėjas tolesniam patikrinimui pateikia AEO sertifikatą ir atitinkamą muitinės įstaigos vertinimą.

                                 (1)  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).“;"

                              c)

                              6.3.1 dalies 4 punktas papildomas šia pastraipa:
                              „Išskyrus 6.2 skirsnyje nustatytus reikalavimus, atitinkamos muitinės įstaigos pagal Reglamento (EEB) Nr. 2454/93 14n straipsnį atliekamas reguliuojamo subjekto teritorijos patikrinimas laikomas patikrinimu vietoje.“;

                              d)

                              6.3.1 dalies 5 punktas pakeičiamas taip:

                                          „6.3.1.5.

                                          Jei atitinkama institucija mano, kad reguliuojamas subjektas nebeatitinka Reglamento (EB) Nr. 300/2008 ir jo įgyvendinamųjų aktų reikalavimų, ji panaikina reguliuojamo subjekto statusą konkrečios (-ių) teritorijos (-ų) atžvilgiu.
                                          Jei subjektas nebeturi Reglamento (EEB) Nr. 2454/93 14a straipsnio 1 dalies b arba c punktuose nurodyto AEO sertifikato arba jei šio AEO sertifikato galiojimas sustabdomas dėl to reglamento 14k straipsnio nesilaikymo, atitinkama institucija imasi reikiamų veiksmų, kad įsitikintų, ar reguliuojamas subjektas atitinka Reglamento (EB) Nr. 300/2008 reikalavimus.
                                          Subjektas atitinkamą instituciją informuoja apie visus pasikeitimus, susijusius su jo AEO sertifikatu, nurodytu Reglamento (EEB) Nr. 2454/93 14a straipsnio 1 dalies b arba c punktuose.
                                          Iškart po panaikinimo ir visais atvejais per 24 valandas atitinkama institucija užtikrina, kad apie buvusio reguliuojamo subjekto statuso pasikeitimą būtų nurodyta Sąjungos tiekimo grandinės saugumo duomenų bazėje.“;

                              e)

                              pridedamas 6.3.1 dalies 8 punktas:

                                          „6.3.1.8.

                                          Atitinkama institucija muitinės įstaigai pateikia visą su reguliuojamo subjekto statusu susijusią informaciją, kuri galėtų būti svarbi turimo AEO sertifikato, nurodyto Reglamento (EEB) Nr. 2454/93 14a straipsnio 1 dalies b arba c punktuose, atžvilgiu. Tai apima informaciją, susijusią su nauju reguliuojamų subjektų patvirtinimu, reguliuojamų subjektų statuso panaikinimu, pakartotinu patvirtinimu ir patikrinimu, patikrinimo tvarkaraščiais ir šių vertinimų rezultatais.
                                          Tokio keitimosi informacija sąlygas atitinkama institucija ir nacionalinės muitinės institucijos nustato ne vėliau kaip iki 2015 m. kovo 1 d.“;

                              f)

                              6.3.2 dalies 3 punktas pakeičiamas taip:

                                          „6.3.2.3.

                                          Reguliuojamas subjektas užtikrina, kad siuntos, kurių anksčiau atlikta ne visa reikalaujama saugumo kontrolė:

                                                      a)

                                                      būtų patikrintos pagal 6.2 skirsnį arba

                                                      b)

                                                      būtų priimtos ir sandėliuojamos išskirtine reguliuojamo subjekto atsakomybe, prieš jas atrenkant nebūtų identifikuojamos kaip siuntos, skirtos vežti orlaiviu, ir būtų atrenkamos savarankiškai, neįsikišant siuntėjui ar bet kuriam asmeniui ar subjektui, kuris nėra reguliuojamo subjekto tuo tikslu paskirtas ir išmokytas asmuo ar subjektas.

                                                B punktas gali būti taikomas, tik jei siuntėjas negali numatyti, kad siunta turi būti vežama oru.“;

                              g)

                              6.3.2. dalies 6 punkto e papunktis pakeičiamas taip:

                                          „e)

                                          saugumo statuso suteikimo priežastis, nurodant:

                                                      —

                                                      KC – gauta iš žinomo siuntėjo, arba

                                                      —

                                                      AC – gauta iš patikimo siuntėjo, arba

                                                      —

                                                      RA – atrinkta reguliuojamo subjekto, arba

                                                      —

                                                      taikytas patikrinimo priemones ar metodą, arba

                                                      —

                                                      siuntos atleidimo nuo tikrinimo priežastis“;

                              h)

                              6.4.1. dalies 2 punktas pakeičiamas taip:

                                          „6.4.1.2.

                                          Kiekvienos valstybės narės atitinkama institucija savo nacionalinėje civilinės aviacijos saugumo programoje, nurodytoje Reglamento (EB) Nr. 300/2008 10 straipsnyje, nustato atsakomybę už šios žinomų siuntėjų tvirtinimo tvarkos įgyvendinimą:

                                                      a)

                                                      pareiškėjas dėl patvirtinimo kreipiasi į valstybės narės, kurioje yra jo teritorija, atitinkamą instituciją.
                                                      Pareiškėjui pateikiamos 6-B priedėlyje nustatytos Rekomendacijos žinomiems siuntėjams ir 6-C priedėlyje nustatytas Žinomų siuntėjų tvirtinimo kontrolinis sąrašas;

                                                      b)

                                                      Kad įvertintų, ar pareiškėjas atitinka Reglamento (EB) Nr. 300/2008 ir jo įgyvendinamųjų aktų reikalavimus, atitinkama institucija arba jos vardu veikiantis ES aviacijos saugumo tvirtintojas nurodytose teritorijose atlieka patikrinimą vietoje.
                                                      Kad įvertintų, ar pareiškėjas atitinka šiuos reikalavimus, atitinkama institucija arba jos vardu veikiantis ES aviacijos saugumo tvirtintojas naudojasi 6-C priedėlyje pateiktu Žinomų siuntėjų tvirtinimo kontroliniu sąrašu. Į tą kontrolinį sąrašą įtrauktas įsipareigojimų pareiškimas, kurį pasirašo pareiškėjo teisinis atstovas arba už saugumą teritorijoje atsakingas asmuo.
                                                      Kai tvirtinimo kontrolinis sąrašas užpildomas, jame esanti informacija tvarkoma kaip įslaptinta informacija.
                                                      Pasirašytą pareiškimą saugo suinteresuota atitinkama institucija arba ES aviacijos saugumo tvirtintojas; paprašius jis pateikiamas suinteresuotai atitinkamai institucijai;

                                                      c)

                                                      atitinkamos muitinės įstaigos pagal Reglamento (EEB) Nr. 2454/93 14n straipsnį atliekamas pareiškėjo teritorijos patikrinimas laikomas patikrinimu vietoje, jei jis buvo atliktas ne anksčiau kaip prieš 3 metus iki datos, kurią pareiškėjas siekia būti patvirtintas žinomu siuntėju. Tokiais atvejais pareiškėjas pateikia 6-C priedėlyje nustatyto Žinomų siuntėjų tvirtinimo kontrolinio sąrašo pirmoje dalyje reikalaujamą informaciją ir ją kartu su įsipareigojimų pareiškimu, kurį pasirašo pareiškėjo teisėtas atstovas arba už saugumą teritorijoje atsakingas asmuo, išsiunčia atitinkamai institucijai.
                                                      Pareiškėjas tolesniam patikrinimui pateikia AEO sertifikatą ir atitinkamą muitinės įstaigos vertinimą.
                                                      Pasirašytą pareiškimą saugo suinteresuota atitinkama institucija arba ES aviacijos saugumo tvirtintojas; paprašius jis pateikiamas suinteresuotai atitinkamai institucijai;

                                                      d)

                                                      jei atitinkamai institucijai pakanka pagal a ir b arba a ir c punktus, jei taikytina, pateiktos informacijos, ji užtikrina, kad būtina informacija apie siuntėją ne vėliau kaip kitą darbo dieną būtų įtraukta į Sąjungos tiekimo grandinės saugumo duomenų bazę. Įrašydama informaciją į duomenų bazę atitinkama institucija kiekvienai patvirtintai teritorijai suteikia unikalų standartinio formato raidinį skaitmeninį identifikavimo kodą.
                                                      Jei atitinkamai institucijai nepakanka pagal a ir b arba a ir c punktus, jei taikytina, pateiktos informacijos, subjektui, siekiančiam tapti patvirtintu žinomu siuntėju, ji skubiai praneša to priežastis;

                                                      e)

                                                      žinomas siuntėjas nelaikomas patvirtintu tol, kol informacija apie jį neįrašoma į Sąjungos tiekimo grandinės saugumo duomenų bazę.“;

                              i)

                              6.4.1 dalies 4 punktas papildomas šia pastraipa:
                              „Atitinkamos muitinės įstaigos pagal Reglamento (EEB) Nr. 2454/93 14n straipsnį atliekamas žinomo siuntėjo teritorijos patikrinimas laikomas patikrinimu vietoje.“;

                              j)

                              6.4.1 dalies 5 punktas pakeičiamas taip:

                                          „6.4.1.5.

                                          Jei atitinkama institucija mano, kad žinomas siuntėjas nebeatitinka Reglamento (EB) Nr. 300/2008 ir jo įgyvendinamųjų aktų reikalavimų, ji panaikina žinomo siuntėjo statusą konkrečios (-ių) teritorijos (-ų) atžvilgiu.
                                          Jei subjektas nebeturi Reglamento (EEB) Nr. 2454/93 14a straipsnio 1 dalies b arba c punktuose nurodyto AEO sertifikato arba jei šio AEO sertifikato galiojimas sustabdomas dėl to reglamento 14k straipsnio nesilaikymo, atitinkama institucija imasi reikiamų veiksmų, kad įsitikintų, ar žinomas siuntėjas atitinka Reglamento (EB) Nr. 300/2008 reikalavimus.
                                          Subjektas atitinkamą instituciją informuoja apie visus pasikeitimus, susijusius su jo AEO sertifikatu, nurodytu Reglamento (EEB) Nr. 2454/93 14a straipsnio 1 dalies b arba c punktuose.
                                          Iškart po panaikinimo ir visais atvejais per 24 valandas atitinkama institucija užtikrina, kad apie buvusio žinomo siuntėjo statuso pasikeitimą būtų nurodyta Sąjungos tiekimo grandinės saugumo duomenų bazėje.“;

                              k)

                              pridedamas 6.4.1 dalies 7 punktas:

                                          „6.4.1.7.

                                          Atitinkama institucija muitinės įstaigai pateikia visą su žinomo siuntėjo statusu susijusią informaciją, kuri galėtų būti svarbi turimo AEO sertifikato, nurodyto Reglamento (EEB) Nr. 2454/93 14a straipsnio 1 dalies b arba c punktuose, atžvilgiu. Tai apima informaciją, susijusią su nauju žinomų siuntėjų tvirtinimu, žinomų siuntėjų statuso panaikinimu, pakartotinu tvirtinimu ir patikrinimu, patikrinimo tvarkaraščiais ir šių vertinimų rezultatais.
                                          Tokio keitimosi informacija sąlygas atitinkama institucija ir nacionalinės muitinės institucijos nustato iki ne vėliau kaip iki 2015 m. kovo 1 d.“;

                              l)

                              6.6.1 dalies 1 punkto c papunktis pakeičiamas taip:

                                          „c)

                                          vežėjas, sudaręs transporto susitarimą su reguliuojamu subjektu, žinomu siuntėju arba patikimu siuntėju, pasirašo 6-E priedėlyje pateiktą vežėjo pareiškimą, išskyrus tuos atvejus, kai pats vežėjas yra patvirtintas reguliuojamas subjektas.
                                          Pasirašytą pareiškimą saugo reguliuojamas subjektas, žinomas siuntėjas arba patikimas siuntėjas, kurio vardu vežamos siuntos. Gavus prašymą, pasirašyto pareiškimo kopija taip pat pateikiama reguliuojamam subjektui arba oro vežėjui, kuris gauna siuntą, arba suinteresuotai atitinkamai institucijai, arba“;

                              m)

                              6.8.2 dalies 3 punktas pakeičiamas taip:

                                          „6.8.2.3.

                                          Atitinkama institucija oro vežėją gali paskirti ACC3 vežėju ribotam laikotarpiui, kuris baigiasi ne vėliau kaip 2016 m. birželio 30 d., tuo atveju, kai ES aviacijos saugumo tvirtinimo nebuvo galima atlikti dėl objektyvių priežasčių, už kurias oro vežėjas neatsako. Jei toks paskyrimas suteikiamas daugiau kaip šešiems mėnesiams, atitinkama institucija turi būti patikrinusi, ar oro vežėjas taiko vidaus saugumo kokybės užtikrinimo programą, kuri yra lygiavertė ES aviacijos saugumo tvirtinimui.“;

                              n)

                              6.8.3 dalies 1 punkto c papunktis pakeičiamas taip:

                                          „c)

                                          patikimas siuntėjas atliko reikalaujamą siuntos saugumo kontrolę, už kurią atsako ACC3 vežėjas arba laikantis ES aviacijos saugumo tvirtinimo procedūros patvirtintas reguliuojamas subjektas, siunta apsaugota nuo nesankcionuoto poveikio nuo to laiko, kai atlikta saugumo kontrolė, iki siuntos pakrovimo ir ji nėra vežama keleiviniu orlaiviu, arba“;

                              o)

                              6.8.3 dalies 2 punktas pakeičiamas taip:

                                          „6.8.3.2.

                                          Į Sąjungą vežami kroviniai ir paštas tikrinami taikant vieną iš 6.2.1 dalyje nurodytų priemonių ar metodų taip, kad būtų galima pagrįstai įsitikinti, kad juose nėra draudžiamų daiktų.“;

                              p)

                              6.8.3 dalies 3 punkto a papunktis pakeičiamas taip:

                                          „a)

                                          perduodamų ir tranzitu vežamų krovinių arba pašto atžvilgiu – kad kilmės vietoje arba kitoje tiekimo grandinės vietoje jis pats arba laikantis ES aviacijos saugumo tvirtinimo procedūros patvirtintas subjektas atliktų patikrinimą pagal 6.8.3 dalies 2 punktą arba saugumo kontrolę ir kad tokios siuntos būtų apsaugotos nuo nesankcionuoto poveikio nuo to laiko, kai atlikta saugumo kontrolė, iki pakrovimo;“;

                              q)

                              6.8.4 dalies 1 punkto įžanginis sakinys pakeičiamas taip:

                                          „6.8.4.1.

                                          Kad taptų laikantis ES aviacijos saugumo tvirtinimo procedūros patvirtintu reguliuojamu subjektu arba žinomu siuntėju, trečiojoje šalyje esantis subjektas tvirtinamas vienu iš toliau nurodytų dviejų būdų ir įtraukiamas į ACC3 vežėjo (-ų), kuriam (-iems) jie tiesiogiai pristato į Sąjungą vežtinus krovinius arba paštą, duomenų bazę:“;

                              r)

                              pridedami 6.8.4 dalies 4 ir 6 punktai:

                                          „6.8.4.4.

                                          Oro transportu krovinius arba paštą vežantis subjektas, veikiantis skirtingas teritorijas trečiosiose šalyse apimančiame tinkle, gali būti bendrai paskirtas laikantis ES aviacijos saugumo tvirtinimo procedūros patvirtintu reguliuojamu subjektu, vykdančiu veiklą visose tinklo teritorijose, jei:

                                                      a)

                                                      atitinkamos tinklo aviacijos saugumo operacijos, įskaitant tarp teritorijų teikiamas vežimo paslaugas, vykdomos pagal bendrą saugumo programą arba standartizuotas saugumo programas, ir

                                                      b)

                                                      saugumo programa (-os) įgyvendinama (-os) pagal bendrą vidaus saugumo kokybės užtikrinimo programą, kuri yra lygiavertė ES aviacijos saugumo tvirtinimui, ir

                                                      c)

                                                      prieš tinklą paskiriant laikantis ES aviacijos saugumo tvirtinimo procedūros patvirtintu reguliuojamu subjektu, šiose subjekto teritorijose atliekamas ES aviacijos saugumo tvirtinimas:

                                                                  i.

                                                                  teritorijoje (-ose), iš kurios (-ių) krovinys arba paštas tiesiogiai pristatomas ACC3 vežėjui, ir

                                                                  ii.

                                                                  bent dviejose tinklo teritorijose arba 20 % tinklo teritorijų (pasirenkamas didesnis skaičius), iš kurių kroviniai arba paštas vežami į i papunktyje nurodytą (-as) teritoriją (-as), ir

                                                                  iii.

                                                                  visose trečiųjų šalių, išvardytų Komisijos sprendimo C(2010) 774 priedo 6-I priedėlyje, teritorijose.

                                                Kad iki 2018 m. birželio 30 d. galiotų laikantis ES aviacijos saugumo tvirtinimo procedūros patvirtinto reguliuojamo subjekto paskyrimas veikti visose dar nepatvirtintose tinklo teritorijose, kol bus patvirtintos visos teritorijos, kiekvienais metais po paskyrimo ES aviacijos saugumo tvirtinimas atliekamas bent kitose dviejose teritorijose arba kitose 20 % teritorijų (pasirenkamas didesnis skaičius), iš kurių kroviniai arba paštas vežami į c punkto i papunktyje nurodytą (-as) teritoriją (-as).
                                          ES aviacijos saugumo tvirtintojas parengia planą, kuriame eilės tvarka pateikia atsitiktinai atrinktų vietų, kurios turi būti patvirtintos kiekvienais metais, sąrašą. Planas parengiamas neatsižvelgiant į tinkle veikiantį subjektą, ir šis jo pakeisti negali. Šis planas yra neatskiriama tvirtinimo ataskaitos dalis, kuria remiantis tinklas skiriamas laikantis ES tvirtinimo procedūros patvirtintu reguliuojamu trečiosios šalies subjektu.
                                          Kai vienoje iš tinklo teritorijų atliekamas ES aviacijos saugumo tvirtinimas, ji laikoma laikantis ES aviacijos saugumo tvirtinimo procedūros patvirtintu reguliuojamu subjektu pagal 6.8.4 dalies 2 punkto a papunktį.

                                          6.8.4.5.

                                          Jei vienoje iš tinklo teritorijų atlikus 6.8.4 dalies 4 punkto c papunkčio ii papunktyje nurodytą ES aviacijos saugumo tvirtinimą padaroma išvada, kad teritorija neatitinka 6-C2 priedėlyje pateiktame kontroliniame sąraše nurodytų tikslų, iš tos teritorijos vežami kroviniai ir paštas tikrinami pagal 6.8.4 dalies 2 punkto a papunktį patvirtintoje teritorijoje, kol atlikus ES aviacijos saugumo tvirtinimą patvirtinama, kad laikomasi kontroliniame sąraše nurodytų tikslų.

                                          6.8.4.6.

                                          6.8.4 dalies 4 ir 6 punktai baigia galioti 2018 m. birželio 30 d.“

                  6)

                  6-B priedėlis iš dalies keičiamas taip:

                              a)

                              prieš skirsnį „Įvadas“ įterpiama pastraipa:
                              „Jei turite Reglamento (EEB) Nr. 2454/93 14a straipsnio 1 dalies b arba c punktuose nurodytą AEO sertifikatą (vadinamuosius AEOF ir AEOS sertifikatus) ir jei teritoriją, dėl kurios prašote suteikti žinomo siuntėjo statusą, ne anksčiau nei prieš 3 metus iki datos, kurią prašoma suteikti žinomo siuntėjo statusą, patikrino ir teigiamai įvertino muitinės įstaigos, turite užpildyti ir pateikti jūsų bendrovės teisiniam atstovui pasirašyti su organizacija ir pareigomis susijusią 1 dalį, taip pat 6-C priedėlyje nustatytame Žinomų siuntėjų tvirtinimo kontroliniame sąraše pateiktą įsipareigojimų pareiškimą.“;

                              b)

                              skirsnis „Organizacija ir pareigos“ pakeičiamas taip:

                                 „Organizacija ir pareigos

                              Jums reikės pateikti informaciją apie savo organizaciją (pavadinimą, PVM ar Prekybos rūmų kodą arba bendrovės registracijos numerį, jei taikytina, AEO sertifikato numerį ir paskutinio šios teritorijos patikrinimo, kurį atliko muitinės įstaigos, datą, jei taikoma), teritorijos, kuri turi būti patvirtinta, adresą ir pagrindinį organizacijos adresą (jei jis skiriasi nuo teritorijos, kuri turi būti patvirtinta, adreso). Reikia nurodyti ankstesnio tvirtinimo vizito datą ir naujausią unikalų raidinį skaitmeninį identifikavimo kodą (jei taikytina), taip pat verslo pobūdį, apytikrį teritorijoje dirbančių darbuotojų skaičių, asmens, atsakingo už oru vežamų krovinių arba oro pašto saugumą, vardą, pavardę, pareigas ir kontaktinius duomenis.“;

                  7)

                  6-C priedėlio 1 dalis pakeičiama taip:
                  „1 dalis. Organizacija ir pareigos

                                          1.1.

                                          Patvirtinimo data (*)

                              metai-mėnuo-diena

                                          1.2.

                                          Ankstesnio patvirtinimo data ir unikalus identifikavimo kodas, kai taikytina

                              metai-mėnuo-diena

                              UNI

                                          1.3.

                                          Tvirtinamos organizacijos pavadinimas (*)

                              Pavadinimas
                              PVM/Prekybos rūmų kodas/bendrovės registracijos numeris (jei taikytina)

                                          1.4.

                                          Informacija apie AEOF arba AEOS sertifikatą, kai taikytina

                              AEO sertifikato numeris

                              Paskutinio šios teritorijos patikrinimo, kurį atliko muitinės įstaigos, data

                                          1.5.

                                          Tvirtinamos teritorijos adresas (*)

                              Numeris/skyrius/pastatas

                              Gatvė

                              Miestas

                              Pašto indeksas

                              Šalis

                                          1.6.

                                          Pagrindinis organizacijos adresas (kai skiriasi nuo tvirtinamos teritorijos, jei yra toje pačioje šalyje)

                              Numeris/skyrius/pastatas

                              Gatvė

                              Miestas

                              Pašto indeksas

                              Šalis

                                          1.7.

                                          Verslo pobūdis – tvarkomų krovinių rūšys

                                          1.8.

                                          Ar pareiškėjas atsakingas už…?

                                          a)

                                          gamybą

                                          b)

                                          pakavimą

                                          c)

                                          sandėliavimą

                                          d)

                                          išsiuntimą

                                          e)

                                          kita, prašome nurodyti

                                          1.9.

                                          Apytikris teritorijoje dirbančių darbuotojų skaičius

                                          1.10.

                                          Už oro transportu vežamų krovinių arba oro pašto saugumą atsakingo asmens vardas, pavardė ir pareigos (*)

                              Vardas, pavardė

                              Pareigos

                                          1.11.

                                          Kontaktinis telefono numeris

                              Tel.

                                          1.12.

                                          E. pašto adresas (*)

                              E. paštas“

                  8)

                  6-E priedėlio antros pastraipos septintoji įtrauka pakeičiama taip:

                              „—

                              vežimo subrangos sutartys su trečiąja šalimi nebus sudaromos, išskyrus tuos atvejus, kai trečioji šalis:

                                          a)

                                          yra sudariusi vežimo sutartį su reguliuojamu subjektu, žinomu siuntėju arba patikimu siuntėju [tas pats pavadinimas kaip ir pirmiau], atsakingu už vežimą; arba

                                          b)

                                          yra patvirtinta arba atestuota atitinkamos institucijos; arba

                                          c)

                                          yra sudariusi vežimo sutartį su toliau pasirašiusiu vežėju, kurioje reikalaujama, kad trečioji šalis savo ruožtu nesudarytų subrangos sutarties, ir įgyvendina šiame pareiškime nustatytas saugumo procedūras. Toliau pasirašęs vežėjas yra visiškai atsakingas už visą reguliuojamo subjekto, žinomo siuntėjo arba patikimo siuntėjo vardu vykdomą vežimo veiklą ir“;

                  9)

                  6-F priedėlis pakeičiamas taip:

                     „6-F PRIEDĖLIS
                     KROVINIAI IR PAŠTAS
                     6-Fi

                        TREČIOSIOS ŠALYS, TAIP PAT KITOS ŠALYS IR TERITORIJOS, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES VI ANTRAŠTINĖ DALIS, PRIPAŽINTOS TAIKANČIOMIS SAUGUMO STANDARTUS, LYGIAVERČIUS BENDRIESIEMS PAGRINDINIAMS STANDARTAMS.

                     6-Fii

                        TREČIOSIOS ŠALYS, TAIP PAT KITOS ŠALYS IR TERITORIJOS, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES VI ANTRAŠTINĖ DALIS IR KURIOMS NEBŪTINAS ACC3 VEŽĖJO PASKYRIMAS, IŠVARDYTOS ATSKIRAME KOMISIJOS SPRENDIME.

                     6-Fiii

                        TREČIŲJŲ ŠALIŲ, TAIP PAT KITŲ ŠALIŲ IR TERITORIJŲ, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES VI ANTRAŠTINĖ DALIS, TVIRTINIMO VEIKLA, PRIPAŽĮSTAMA LYGIAVERTE ES AVIACIJOS SAUGUMO TVIRTINIMUI.“;

                  10)

                  8 skyrius iš dalies keičiamas taip:

                              a)

                              8.0.4 dalis pakeičiama taip:

                                          „8.0.4.

                                          Draudžiamų daiktų orlaivio atsargose sąrašas yra toks pat, koks pateiktas 1-A priedėlyje. Draudžiami daiktai tvarkomi pagal 1.6 skirsnį.“;

                              b)

                              8.1.4 dalis nuo 2015 m. kovo 1 d. pakeičiama taip:
                              „8.1.4.   Žinomų tiekėjų paskyrimas

                              8.1.4.1.   Visus subjektus (tiekėjus), kurie užtikrina 8.1.5 dalyje nurodytą saugumo kontrolę ir tiekia orlaivio atsargas, bet ne tiesiogiai į orlaivį, veiklos vykdytojas arba subjektas, kuriam jie tas atsargas tiekia (žinomą tiekėją skiriantis subjektas), paskiria žinomais tiekėjais. Tai netaikoma reguliuojamam tiekėjui.
                              8.1.4.2.   Kad būtų paskirtas žinomu tiekėju, tiekėjas žinomą tiekėją skiriančiam subjektui turi pateikti:

                                          a)

                                          8-B priedėlyje pateiktą Žinomo orlaivio atsargų tiekėjo įsipareigojimų pareiškimą. Šį pareiškimą pasirašo teisinis atstovas; ir

                                          b)

                                          saugumo programą, apimančią 8.1.5 nurodytą saugumo kontrolę.

                                    8.1.4.3.   Visi žinomi tiekėjai turi būti skiriami patvirtinus:

                                          a)

                                          saugumo programos tinkamumą ir išsamumą 8.1.5 dalies atžvilgiu ir

                                          b)

                                          nepriekaištingą saugumo programos įgyvendinimą.

                                    Jei atitinkama institucija arba žinomą tiekėją skiriantis subjektas mano, kad žinomas tiekėjas nebeatitinka 8.1.5 dalies reikalavimų, žinomą tiekėją skiriantis subjektas nedelsdamas panaikina žinomo tiekėjo statusą.
                              8.1.4.4.   Atitinkama institucija savo nacionalinėje civilinės aviacijos saugumo programoje, nurodytoje Reglamento (EB) Nr. 300/2008 10 straipsnyje, nustato, kas tvirtina saugumo programą ir jos įgyvendinimą – nacionalinis auditorius, ES aviacijos saugumo tvirtintojas ar žinomą tiekėją skiriančio subjekto vardu veikiantis jo paskirtas ir tuo tikslu išmokytas asmuo.
                              Tvirtinimai turi būti protokoluojami ir, jei šiame teisės akte nenustatyta kitaip, atliekami prieš paskyrimą, o vėliau kartojami kas dvejus metus.
                              Jei tvirtinimas atliekamas ne žinomą tiekėją skiriančio subjekto vardu, jam turi būti pateikiami visi tvirtinimo protokolai.
                              8.1.4.5.   Saugumo programos įgyvendinimo tvirtinimą, kuriuo užtikrinama, kad programa įgyvendinama nepriekaištingai, sudaro:

                                          a)

                                          lankymasis tiekėjo vietoje kas dvejus metus arba

                                          b)

                                          reguliarūs patikrinimai, pradedami po paskyrimo ir atliekami gavus to žinomo tiekėjo tiekiamas atsargas, įskaitant:

                                                      —

                                                      patikrinimą, ar žinomo tiekėjo vardu atsargas tiekiantis asmuo buvo tinkamai išmokytas, ir

                                                      —

                                                      patikrinimą, ar atsargos tinkamai apsaugotos, ir

                                                      —

                                                      atsargų tikrinimą taip, kaip tikrinamos nežinomo tiekėjo tiekiamos atsargos.

                                                Šie patikrinimai turi būti atliekami nenuspėjama tvarka arba bent kartą per tris mėnesius, arba tikrinant 20 % žinomo tiekėjo atsargų, pristatomų žinomą tiekėją skiriančiam subjektui.

                                    B galimybe galima naudotis tik tuo atveju, jei atitinkama institucija savo nacionalinėje civilinės aviacijos saugumo programoje nurodė, kad tvirtinimą atlieka žinomą tiekėją skiriančio subjekto vardu veikiantis asmuo.
                              8.1.4.6.   Atliekant paskyrimą ir vėliau taikytini metodai ir procedūros nustatomi žinomą tiekėją skiriančio subjekto saugumo programoje.
                              8.1.4.7.   Žinomą tiekėją skiriantis subjektas saugo:

                                          a)

                                          visų jo paskirtų žinomų tiekėjų sąrašą, kuriame nurodoma jų paskyrimo galiojimo pabaigos data, ir

                                          b)

                                          bent 6 mėnesius po kiekvieno žinomo tiekėjo paskyrimo galiojimo pabaigos – to tiekėjo pasirašytą pareiškimą, saugumo programos kopiją ir visas ataskaitas, kuriose aprašytas tos programos įgyvendinimas.

                                    Gavus prašymą, šie dokumentai atitikties stebėsenos tikslais pateikiami atitinkamai institucijai.“;

                  11)

                  9 skyrius iš dalies keičiamas taip:

                              a)

                              9.0.4 dalis pakeičiama taip:

                                          „9.0.4.

                                          Draudžiamų daiktų oro uosto atsargose sąrašas yra toks pats, koks pateiktas 1-A priedėlyje. Draudžiami daiktai tvarkomi pagal 1.6 skirsnį.“;

                              b)

                              9.1.3 dalis nuo 2015 m. kovo 1 d. pakeičiama taip:
                              „9.1.3.   Žinomų tiekėjų paskyrimas

                              9.1.3.1.   Visus subjektus (tiekėjus), kurie užtikrina 9.1.4 dalyje nurodytą saugumo kontrolę ir tiekia oro uosto atsargas, oro uosto operatorius paskiria žinomais tiekėjais.
                              9.1.3.2.   Kad būtų paskirtas žinomu tiekėju, tiekėjas oro uosto operatoriui turi pateikti:

                                          a)

                                          9-A priedėlyje pateiktą Žinomo oro uosto atsargų tiekėjo įsipareigojimų pareiškimą. Šį pareiškimą pasirašo teisinis atstovas; ir

                                          b)

                                          saugumo programą, apimančią 9.1.4 nurodytą saugumo kontrolę.

                                    9.1.3.3.   Visi žinomi tiekėjai privalo būti skiriami įvertinus:

                                          a)

                                          saugumo programos tinkamumą ir išsamumą 9.1.4 dalies atžvilgiu ir

                                          b)

                                          nepriekaištingą saugumo programos įgyvendinimą.

                                    Jei atitinkama institucija arba oro uosto operatorius mano, kad žinomas tiekėjas nebeatitinka 9.1.4 dalies reikalavimų, oro uosto operatorius nedelsdamas panaikina žinomo tiekėjo statusą.
                              9.1.3.4.   Atitinkama institucija savo nacionalinėje civilinės aviacijos saugumo programoje, nurodytoje Reglamento (EB) Nr. 300/2008 10 straipsnyje, nustato, kas tvirtina saugumo programą ir jos įgyvendinimą – nacionalinis auditorius, ES aviacijos saugumo tvirtintojas ar oro uosto operatoriaus vardu veikiantis jo paskirtas ir tuo tikslu išmokytas asmuo.
                              Tvirtinimai turi būti protokoluojami ir, jei šiame teisės akte nenustatyta kitaip, atliekami prieš paskyrimą, o vėliau kartojami kas dvejus metus.
                              Jei tvirtinimas atliekamas ne oro uosto operatoriaus vardu, jam turi būti pateikiami visi tvirtinimų protokolai.
                              9.1.3.5.   Saugumo programos įgyvendinimo tvirtinimą, kuriuo užtikrinama, kad programa įgyvendinama nepriekaištingai, sudaro:

                                          a)

                                          lankymasis tiekėjo vietoje kas dvejus metus; arba

                                          b)

                                          reguliarūs patikrinimai, kurie pradedami po paskyrimo ir atliekami to žinomo tiekėjo tiekiamoms atsargoms patekus į riboto patekimo zoną, įskaitant:

                                                      —

                                                      patikrinimą, ar žinomo tiekėjo vardu atsargas tiekiantis asmuo buvo tinkamai išmokytas, ir

                                                      —

                                                      patikrinimą, ar atsargos tinkamai apsaugotos, ir

                                                      —

                                                      atsargų tikrinimą taip, kaip tikrinamos nežinomo tiekėjo tiekiamos atsargos.

                                                Šie patikrinimai turi būti atliekami nenuspėjama tvarka arba bent kartą per tris mėnesius, arba tikrinant 20 % žinomo tiekėjo atsargų, pristatomų oro uosto operatoriui.

                                    B galimybe galima naudotis tik tuo atveju, jei atitinkama institucija savo nacionalinėje civilinės aviacijos saugumo programoje nurodė, kad tvirtinimą atlieka oro uosto operatoriaus vardu veikiantis asmuo.
                              9.1.3.6.   Atliekant paskyrimą ir vėliau taikytini metodai ir procedūros nustatomi oro uosto operatoriaus saugumo programoje.
                              9.1.3.7.   Oro uosto operatorius saugo:

                                          a)

                                          visų jo paskirtų žinomų tiekėjų sąrašą, kuriame nurodoma jų paskyrimo galiojimo pabaigos data, ir

                                          b)

                                          bent 6 mėnesius po kiekvieno žinomo tiekėjo paskyrimo galiojimo pabaigos – to tiekėjo pasirašytą pareiškimą, saugumo programos kopiją ir visas ataskaitas, kuriose aprašytas tos programos įgyvendinimas.

                                    Gavus prašymą, šie dokumentai atitikties stebėsenos tikslais pateikiami atitinkamai institucijai.“;

                  12)

                  12 skyrius iš dalies keičiamas taip:

                              a)

                              12.4.2 dalis „SAS įrangos standartai“ pakeičiama taip:
                              „12.4.2.   SAS įrangos standartai

                              12.4.2.1.   Visa iki 2014 m. rugsėjo 1 d. įrengta SAS įranga turi atitikti bent 2-ą standartą.
                              12.4.2.2.   2-o standarto galiojimas baigiasi 2020 m. rugsėjo 1 d.
                              12.4.2.3.   Atitinkama institucija gali leisti, kad nuo 2011 m. sausio 1 d. iki 2014 m. rugsėjo 1 d. įrengta 2-ą standartą atitinkanti SAS įranga ir toliau būtų naudojama vėliausiai iki 2022 m. rugsėjo 1 d.
                              12.4.2.4.   Atitinkama institucija informuoja Komisiją, kai leidžia 2-ą standartą atitinkančią SAS įrangą toliau naudoti po 2020 m. rugsėjo 1 d.
                              12.4.2.5.   Visa po 2014 m. rugsėjo 1 d. įrengta SAS įranga turi atitikti 3-ią standartą.
                              12.4.2.6.   Visa SAS įranga turi atitikti 3-ią standartą ne vėliau kaip nuo 2020 m. rugsėjo 1 d., išskyrus atvejus, kai taikomas 12.4.2 dalies 3 punktas.“;

                              b)

                              po 12.11 skirsnio pateiktas priedų sąrašas pakeičiamas taip:

                                 „12-A PRIEDĖLIS
                                 Stacionariosios metalo aptikimo įrangos (WTMD) išsamios veikimo reikalavimų nuostatos išdėstytos atskirame Komisijos sprendime.

                                    12-B PRIEDĖLIS

                                 Sprogmenų aptikimo sistemos (EDS) išsamios veikimo reikalavimų nuostatos išdėstytos atskirame Komisijos sprendime.

                                    12-C PRIEDĖLIS

                                 Skysčių, aerozolių ir gelių tikrinimo įrangos (LAGS) išsamios veikimo reikalavimų nuostatos išdėstytos atskirame Komisijos sprendime.

                                    12-D PRIEDĖLIS

                                 Išsamios sprogmenis užuodžiančio šuns (EDD) gebėjimų reikalavimų nuostatos išdėstytos atskirame Komisijos sprendime.

                                    12-E PRIEDĖLIS

                                 Išsamios sprogmenis užuodžiančio šuns (EDD) tinkamumo patvirtinimo procedūrų nuostatos išdėstytos atskirame Komisijos sprendime.

                                    12-F PRIEDĖLIS

                                 Išsamios nuostatos dėl sprogmenis užuodžiančio šuns (EDD) tinkamumo bandymo zonų ir sąlygų išdėstytos atskirame Komisijos sprendime.

                                    12-G priedėlis

                                 Išsamios sprogmenis užuodžiančio šuns (EDD) kokybės kontrolės reikalavimų nuostatos išdėstytos atskirame Komisijos sprendime.

                                    12-H PRIEDĖLIS

                                 Išsamios sprogstamųjų medžiagų kvapo tiesioginio aptikimo ir taikymo metodikos standartų nuostatos išdėstytos atskirame Komisijos sprendime.

                                    12-I PRIEDĖLIS

                                 Išsamios sprogstamųjų medžiagų kvapo nuotolinio aptikimo ir taikymo metodikos standartų nuostatos išdėstytos atskirame Komisijos sprendime.

                                    12-J PRIEDĖLIS

                                 Išsamios metalo detektorių (MDE) veikimo reikalavimų nuostatos išdėstytos atskirame Komisijos sprendime.

                                    12-K PRIEDĖLIS

                                 Išsamios kūno skenerių veikimo reikalavimų nuostatos išdėstytos atskirame Komisijos sprendime.

                                    12-L PRIEDĖLIS

                                 Išsamios mažo kiekio sprogstamųjų medžiagų ieškiklio (ETD) veikimo reikalavimų nuostatos išdėstytos atskirame Komisijos sprendime.“


title: 2016 m. gruodžio 2 d. Komisijos įgyvendinimo reglamentas (ES) 2016/2121, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
3.12.2016

               LT

               Europos Sąjungos oficialusis leidinys

               L 329/73

         KOMISIJOS ĮGYVENDINIMO REGLAMENTAS (ES) 2016/2121
   2016 m. gruodžio 2 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 2 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  CL

                  115,2

                  MA

                  94,5

                  TN

                  200,0

                  TR

                  118,4

                  ZZ

                  132,0

                  0707 00 05

                  EG

                  191,7

                  MA

                  79,2

                  TR

                  154,7

                  ZZ

                  141,9

                  0709 93 10

                  MA

                  99,5

                  TR

                  145,0

                  ZZ

                  122,3

                  0805 10 20

                  TR

                  62,2

                  ZA

                  59,7

                  ZZ

                  61,0

                  0805 20 10

                  MA

                  63,7

                  TR

                  71,7

                  ZZ

                  67,7

                  0805 20 30 , 0805 20 50 , 0805 20 70 , 0805 20 90

                  JM

                  114,6

                  MA

                  63,3

                  PE

                  95,4

                  TR

                  82,6

                  ZZ

                  89,0

                  0805 50 10

                  TR

                  80,5

                  ZZ

                  80,5

                  0808 10 80

                  US

                  100,7

                  ZA

                  164,3

                  ZZ

                  132,5

                  0808 30 90

                  CN

                  98,6

                  TR

                  126,8

                  ZZ

                  112,7

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2015 m. birželio 17 d. Komisijos įgyvendinimo reglamentas (ES) 2015/933, kuriuo nustatomas paskirstymo koeficientas, taikytinas kiekiams, dėl kurių 2015 m. birželio 5–12 d. pateiktos importo licencijų paraiškos pagal Įgyvendinimo reglamentu (ES) Nr. 416/2014 leidžiamas naudoti tam tikrų Ukrainos kilmės grūdų tarifines kvotas

text:
18.6.2015

               LT

               Europos Sąjungos oficialusis leidinys

               L 151/22

         KOMISIJOS ĮGYVENDINIMO REGLAMENTAS (ES) 2015/933
   2015 m. birželio 17 d.
   kuriuo nustatomas paskirstymo koeficientas, taikytinas kiekiams, dėl kurių 2015 m. birželio 5–12 d. pateiktos importo licencijų paraiškos pagal Įgyvendinimo reglamentu (ES) Nr. 416/2014 leidžiamas naudoti tam tikrų Ukrainos kilmės grūdų tarifines kvotas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 1 ir 3 dalis,
   kadangi:

               (1)

               Komisijos įgyvendinimo reglamentu (ES) Nr. 416/2014 (2) leista pradėti naudoti tam tikrų Ukrainos kilmės grūdų importo tarifines kvotas;

               (2)

               Įgyvendinimo reglamento (ES) Nr. 416/2014 1 straipsnio 1 dalyje nustatyta, kad 2015 m. sausio 1 d.–gruodžio 31 d. laikotarpiu tarifinės kvotos, kurios eilės numeris 09.4306, kiekis yra 950 000 tonų;

               (3)

               importo licencijų paraiškose, pateiktose nuo 2015 m. birželio 5 d. 13 val. iki 2015 m. birželio 12 d. 13 val. Briuselio laiku dėl tarifinės kvotos, kurios eilės numeris yra 09.4306, nurodytas kiekis viršija turimą kiekį. Todėl kiekį, kuriam importuoti galima išduoti licencijas, reikėtų nustatyti pagal atitinkamą kvotą prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

               (4)

               taip pat reikėtų nutraukti importo licencijų pagal Įgyvendinimo reglamente (ES) Nr. 416/2014 nurodytą tarifinę kvotą, kurios eilės numeris yra 09.4306, išdavimą esamuoju kvotų laikotarpiu;

               (5)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   1.   Kiekiams, kurie nurodyti importo licencijų paraiškose, pateiktose nuo 2015 m. birželio 5 d. 13 val. iki 2015 m. birželio 12 d. 13 val. Briuselio laiku pagal tarifinę kvotą, kurios eilės numeris 09.4306 ir kuri nurodyta Įgyvendinimo reglamento (ES) Nr. 416/2014 priede, taikomas 39,550366 % paskirstymo koeficientas, kai paraiškos pateiktos pagal tarifinę kvotą, kurios eilės numeris 09.4306.
   2.   Naujų importo licencijų paraiškų teikimas pagal tarifinę kvotą, kurios eilės numeris yra 09.4306 ir kuri nurodyta Įgyvendinimo reglamento (ES) Nr. 416/2014 priede, esamuoju kvotų laikotarpiu sustabdomas nuo 2015 m. birželio 12 d. 13 val. Briuselio laiku.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. birželio 17 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  2014 m. balandžio 23 d. Komisijos įgyvendinimo reglamentas (ES) Nr. 416/2014, kuriuo leidžiama pradėti naudoti tam tikrų Ukrainos kilmės grūdų Sąjungos importo tarifines kvotas ir nustatoma jų administravimo tvarka (OL L 121, 2014 4 24, p. 53).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).


title: 2016 m. liepos 26 d. Komisijos įgyvendinimo reglamentas (ES) 2016/1321 dėl tam tikrų prekių klasifikavimo Kombinuotojoje nomenklatūroje

text:
3.8.2016

                  LT

                  Europos Sąjungos oficialusis leidinys

                  L 209/4

            KOMISIJOS ĮGYVENDINIMO REGLAMENTAS (ES) 2016/1321
      2016 m. liepos 26 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:

                  (1)

                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                  (2)

                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                  (3)

                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                  (4)

                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                  (5)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. liepos 26 d.

               Komisijos vardu

               Pirmininko pavedimu

            Stephen QUEST

               Mokesčių ir muitų sąjungos generalinio direktorato generalinis direktorius

         (1)  OL L 269, 2013 10 10, p. 1.

         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

         PRIEDAS

                     Prekių aprašymas

                     Klasifikavimas
                     (KN kodas)

                     Motyvai

                     (1)

                     (2)

                     (3)

                     Gaminys (hamakas su rėmu), kurio apytiksliai matmenys 230 × 140 × 205 cm. Jį sudaro ant žemės statomas trikampis stovas iš metalinių (plieninių) strypų, kurio viduje nuožulniai pakabintas gultas. Gulto matmenys 100 × 190 cm (W × L), prie jo ilgesniųjų šonų pritvirtinti šiek tiek lenkti strypai, o prie trumpesniųjų – tiesūs audiniu apvilkti strypai. Gaminys yra su „stogu“ iš tekstilės medžiagos ir tinkleliais nuo uodų.
                     Jis sveria 45 kg ir gali išlaikyti iki 180 kg sveriančius asmenis. Gaminys pagamintas iš vandeniui atsparios medžiagos, todėl jis tinkamas naudoti lauke.

                         (*) Žr. paveikslą.

                     9403 20 80

                     Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis, 94 skirsnio 2 pastaba ir KN kodus 9403 , 9403 20  ir 9403 20 80  atitinkančiais prekių aprašymais.
                     Dėl savo charakteristikų (t. y. dėl svorio ir dėl to, kad nėra lengvai išmontuojamas) gaminys negali būti lengvai transportuojamas ir todėl nėra tinkamas naudoti stovyklaujant. Todėl jis nepriskirtinas 6306  pozicijai kaip stovyklavimo įranga.
                     Gaminys yra kilnojamas ir, atsižvelgiant į jo objektyvias charakteristikas, yra skirtas pastatyti ant grindų arba ant žemės. Gaminio paskirtis visų pirma praktinė, jis naudotinas lauko zonose, pavyzdžiui, privačių būstų, viešbučių, restoranų ir kt. soduose (taip pat žr. Suderintos sistemos paaiškinimų 94 skirsnio paaiškinimų bendrųjų nuostatų A dalį). Todėl gaminys laikytinas iš skirtingų medžiagų pagamintu „baldu“ ir pagal medžiagą, iš kurios pagamintas stovas (rėmas) ir kuri nulemia esminį gaminio požymį, yra priskirtinas 9403  pozicijai.
                     Todėl gaminys laikytinas kitu metaliniu baldu ir jam priskirtinas KN kodas 9403 20 80 .

            (*)  Paveikslas pateikiamas tik dėl informacijos.


title: 2017 m. balandžio 10 d. Komisijos įgyvendinimo reglamentas (ES) 2017/678, kuriuo įpareigojama registruoti iš Šri Lankos siunčiamų dviračių, deklaruojamų arba nedeklaruojamų kaip Šri Lankos kilmės, importą, kiek jis susijęs su Šri Lankos bendrove City Cycle Industries

text:
11.4.2017

               LT

               Europos Sąjungos oficialusis leidinys

               L 98/7

         KOMISIJOS ĮGYVENDINIMO REGLAMENTAS (ES) 2017/678
   2017 m. balandžio 10 d.
   kuriuo įpareigojama registruoti iš Šri Lankos siunčiamų dviračių, deklaruojamų arba nedeklaruojamų kaip Šri Lankos kilmės, importą, kiek jis susijęs su Šri Lankos bendrove City Cycle Industries

   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamento (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 10 straipsnio 4 dalį ir 14 straipsnio 5 dalį,
   informavusi valstybes nares,
   kadangi:
   A.   NAGRINĖJAMASIS PRODUKTAS

               (1)

               Registruojamas nagrinėjamasis produktas yra dviračiai ir kitos pedalinės transporto priemonės (įskaitant transportinius triračius, bet išskyrus vienračius) be variklio, kurių KN kodai šiuo metu yra ex 8712 00 30 ir ex 8712 00 70, siunčiami iš Šri Lankos, deklaruojami arba nedeklaruojami kaip Šri Lankos kilmės, kiek jis susijęs su Šri Lankos bendrove City Cycle Industries.

         B.   TEISMO SPRENDIMAS

               (2)

               Europos Sąjungos Bendrasis Teismas (toliau – Bendrasis Teismas) savo 2015 m. kovo 19 d. sprendimu byloje T-413/13 City Cycle Industries/Taryba
                   (2) panaikino 2013 m. gegužės 29 d. Tarybos įgyvendinimo reglamentą (ES) Nr. 501/2013, kuriuo Įgyvendinimo reglamentu (ES) Nr. 990/2011 Kinijos Liaudies Respublikos kilmės dviračiams nustatyto galutinio antidempingo muito taikymas išplečiamas importuojamiems dviračiams, siunčiamiems iš Indonezijos, Malaizijos, Šri Lankos ir Tuniso ir deklaruojamiems arba nedeklaruojamiems kaip Indonezijos, Malaizijos, Šri Lankos ir Tuniso kilmės (3) (toliau – ginčijamas reglamentas), kiek jis susijęs su Šri Lankos bendrove City Cycle Industries.

               (3)

               Europos Teisingumo Teismas (toliau – ETT) savo 2017 m. sausio 26 d. sprendimu atmetė apeliacinius skundus dėl šio sprendimo, pateiktus Sąjungos pramonės (C-248/15 P), Europos Komisijos (C-254/15 P), Europos Sąjungos Tarybos (C-260/15 P).

               (4)

               Visų pirma, Teisingumo Teismas savo sprendimo 73 punkte konstatavo, kad ginčijamo reglamento 78 konstatuojamojoje dalyje nepateikta atskira galimų vengimo veiksmų, kuriuos vykdė City Cycle Industries, analizė. Taip pat Teisingumo Teismas 75 ir 76 punktuose konstatavo, kad išvada dėl Šri Lankoje vykdytų perkrovos operacijų teisiškai negalėjo būti pagrįsta tik dviem Tarybos nustatytais faktais, t. y. pirma, pasikeitusiu prekybos pobūdžiu ir, antra, dalies eksportuojančių gamintojų nebendradarbiavimu.

               (5)

               Dėl to sprendimo į Europos Sąjungą importuojamiems dviračiams nebetaikomos ginčijamu reglamentu nustatytos antidempingo priemonės, kiek tai susiję su City Cycle Industries.

               (6)

               Po ETT sprendimo Komisija nusprendė iš dalies atnaujinti vengimo tyrimą dėl importuojamų iš Šri Lankos siunčiamų dviračių, deklaruojamų arba nedeklaruojamų kaip Šri Lankos kilmės, po kurio buvo priimtas ginčijamas reglamentas, ir atnaujinti jį nuo to etapo, kai buvo padarytas pažeidimas. Tyrimas atnaujinamas tiek, kiek jis susijęs su ETT sprendimo dėl City Cycle Industries įgyvendinimu.

         C.   PRAŠYMAS

               (7)

               Po ETT sprendimo Europos dviračių gamintojų asociacija ir Maxcom Ltd (toliau – pareiškėjai) pareikalavo, kad City Cycle Industries importuojamas nagrinėjamasis produktas būtų registruojamas pagal pagrindinio reglamento 14 straipsnio 5 dalį, kad vėliau tokiam importui būtų galima taikyti priemones nuo minėtos registracijos dienos.

         D.   REGISTRACIJOS PAGRINDAS

               (8)

               Pareiškėjai tvirtina, kad yra realus tiesioginis pavojus, kad City Cycle Industries atnaujins eksportą į Sąjungą dideliais kiekiais, kadangi City Cycle Industries anksčiau sugebėjo greitai organizuoti didelio masto priemonių vengimo veiklą, surinkdama dviračius Šri Lankoje, ir ši Šri Lankos bendrovė turėjo stambų vengiant priemonių pagamintų dviračių pirkėją Sąjungoje. Be to, pareiškėjai teigia, kad, kadangi surinkimo operacijoms reikia nedaug investicijų ir kadangi Šri Lankos bendrovė jau turi tokiai veiklai reikiamų žinių ir patirties, tikėtina, jog City Cycle Industries labai greitai imsis panašaus didelio masto eksporto vengiant priemonių iš Šri Lankos.

               (9)

               Pagal pagrindinio reglamento 14 straipsnio 5 dalį Komisija gali nurodyti muitinėms imtis reikiamų veiksmų registruoti importą, kad vėliau tokiam importui būtų galima taikyti priemones nuo minėtos registracijos dienos. Reikalavimas registruoti importą gali būti nustatomas, kai Sąjungos pramonė pateikia prašymą, kuriame yra pakankamai įrodymų tokiems veiksmams pagrįsti.

               (10)

               Prašyme turi būti pateikiama pakankamai įrodymų registracijai pagrįsti.

               (11)

               ETT sprendimas apsiriboja atskira galimų vengimo veiksmų, kuriuos vykdė City Cycle Industries, analize. Primintina, kad ginčijamame reglamente nustatyti faktai, kurie nebuvo užginčyti per ginčijimui numatytą terminą arba buvo užginčyti, tačiau atmesti Bendrojo Teismo sprendimu arba Bendrojo Teismo nenagrinėti ir dėl to ginčijamas reglamentas nebuvo panaikintas, lieka toliau galioti.

               (12)

               Atsižvelgiant į tai, kas išdėstyta, manoma, kad kovos su vengimu priemonės taisomasis poveikis, tikėtina, gali labai sumažėti, nebent ji būtų taikoma atgaline data. Todėl šiuo atveju registracijos sąlygų yra laikomasi.

         E.   PROCEDŪRA

               (13)

               Atsižvelgdama į tai, kas išdėstyta, Komisija padarė išvadą, kad pareiškėjų prašyme pateikta pakankamai įrodymų, pagrindžiančių, kad reikia nustatyti reikalavimą registruoti nagrinėjamojo produkto importą pagal pagrindinio reglamento 14 straipsnio 5 dalį.

               (14)

               Visos suinteresuotosios šalys raginamos raštu pareikšti savo nuomonę ir pateikti patvirtinamuosius dokumentus. Be to, Komisija gali išklausyti suinteresuotąsias šalis, jei jos raštu pateikia prašymą ir nurodo svarbias priežastis, dėl kurių jas reikėtų išklausyti.

         F.   REGISTRACIJA

               (15)

               Pagal pagrindinio reglamento 14 straipsnio 5 dalį nagrinėjamojo produkto importas turėtų būti registruojamas, siekiant užtikrinti, kad jei po atnaujinto tyrimo vėl būtų nustatyti antidempingo muitai, juos, esant būtinoms sąlygoms ir laikantis taikomų teisinių nuostatų, būtų galima surinkti atgaline data. Visa būsima atsakomybė priklausys nuo atnaujinto antidempingo tyrimo išvadų.

         G.   ASMENS DUOMENŲ TVARKYMAS

               (16)

               Visi per šį tyrimą surinkti asmens duomenys bus naudojami laikantis Europos Parlamento ir Tarybos reglamento (EB) Nr. 45/2001 (4),

         PRIĖMĖ ŠĮ REGLAMENTĄ:
   1 straipsnis
   1.   Pagal Reglamento (ES) 2016/1036 14 straipsnio 5 dalį muitinėms nurodoma imtis reikiamų veiksmų, kad būtų registruojamas dviračių ir kitų pedalinių transporto priemonių (įskaitant transportinius triračius, bet išskyrus vienračius) be variklio, kurių KN kodai šiuo metu yra ex 8712 00 30 ir ex 8712 00 70 (TARIC kodai 8712003010, 8712007091), siunčiamų iš Šri Lankos, deklaruojamų arba nedeklaruojamų kaip Šri Lankos kilmės, importas į Europos Sąjungą, kiek jis susijęs su bendrove City Cycle Industries (papildomas TARIC kodas B131). Registracija baigiama po devynių mėnesių nuo šio reglamento įsigaliojimo dienos.
   2.   Visos suinteresuotosios šalys raginamos raštu pareikšti savo nuomonę, pateikti patvirtinamuosius dokumentus arba pateikti prašymą jas išklausyti per 20 dienų po šio reglamento paskelbimo.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. balandžio 10 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2016 6 30, p. 21.

      (2)  OL C 274, 2013 9 21.

      (3)  2013 m. gegužės 29 d. Tarybos įgyvendinimo reglamentas (ES) Nr. 501/2013, kuriuo Įgyvendinimo reglamentu (ES) Nr. 990/2011 Kinijos Liaudies Respublikos kilmės dviračiams nustatyto galutinio antidempingo muito taikymas išplečiamas importuojamiems dviračiams, siunčiamiems iš Indonezijos, Malaizijos, Šri Lankos ir Tuniso ir deklaruojamiems arba nedeklaruojamiems kaip Indonezijos, Malaizijos, Šri Lankos ir Tuniso kilmės (OL L 153, 2013 6 5, p. 1).

      (4)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).


title: 2016 m. lapkričio 25 d. Komisijos įgyvendinimo reglamentas (ES) 2016/2076, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
26.11.2016

               LT

               Europos Sąjungos oficialusis leidinys

               L 320/34

         KOMISIJOS ĮGYVENDINIMO REGLAMENTAS (ES) 2016/2076
   2016 m. lapkričio 25 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. lapkričio 25 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  90,0

                  TR

                  80,7

                  ZZ

                  85,4

                  0707 00 05

                  MA

                  69,4

                  TR

                  158,6

                  ZZ

                  114,0

                  0709 93 10

                  MA

                  100,9

                  TR

                  141,9

                  ZZ

                  121,4

                  0805 20 10

                  MA

                  71,7

                  ZA

                  138,5

                  ZZ

                  105,1

                  0805 20 30 , 0805 20 50 , 0805 20 70 , 0805 20 90

                  JM

                  110,2

                  TR

                  80,3

                  ZZ

                  95,3

                  0805 50 10

                  AR

                  64,7

                  CL

                  90,0

                  TR

                  78,5

                  ZZ

                  77,7

                  0808 10 80

                  CL

                  185,9

                  NZ

                  177,5

                  ZA

                  186,7

                  ZZ

                  183,4

                  0808 30 90

                  CN

                  106,4

                  TR

                  126,8

                  ZZ

                  116,6

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2016 m. liepos 20 d. Komisijos įgyvendinimo reglamentas (ES) 2016/1211 dėl tam tikrų prekių klasifikavimo Kombinuotojoje nomenklatūroje

text:
26.7.2016

                  LT

                  Europos Sąjungos oficialusis leidinys

                  L 199/3

            KOMISIJOS ĮGYVENDINIMO REGLAMENTAS (ES) 2016/1211
      2016 m. liepos 20 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:

                  (1)

                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                  (2)

                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                  (3)

                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                  (4)

                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                  (5)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. liepos 20 d.

               Komisijos vardu

               Pirmininko pavedimu

            Stephen QUEST

               Mokesčių ir muitų sąjungos generalinio direktorato generalinis direktorius

         (1)  OL L 269, 2013 10 10, p. 1.

         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

         PRIEDAS

                     Prekių aprašymas

                     Klasifikavimas
                     (KN kodas)

                     Motyvai

                     (1)

                     (2)

                     (3)

                     Gaminys (hamakas su stovu), kurio apytiksliai matmenys 380 × 120 × 140 cm. Jį sudaro ant žemės statomas maždaug 240 × 120 cm dydžio medinis stovas, ant kurio pakabintas iš medvilninio audinio pagamintas hamakas. Trumpuosiuose hamako šonuose yra mediniai strypai su virvėmis, kuriomis hamakas tvirtinamas prie stovo.
                     Gaminys sveria apie 32 kg ir gali išlaikyti iki 150 kg sveriančius asmenis.

                         (*) Žr. paveikslą.

                     9403 60 90

                     Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis, 94 skirsnio 2 pastaba ir KN kodus 9403 , 9403 60  ir 9403 60 90  atitinkančiais prekių aprašymais.
                     Dėl savo charakteristikų (t. y. dėl svorio ir dėl to, kad nėra lengvai išmontuojamas) gaminys negali būti lengvai transportuojamas ir todėl nėra tinkamas naudoti stovyklaujant. Todėl jis nepriskirtinas 6306  pozicijai kaip stovyklavimo įranga.
                     Gaminys yra kilnojamas ir, atsižvelgiant į jo objektyvias charakteristikas, yra skirtas pastatyti ant grindų arba ant žemės. Gaminio paskirtis visų pirma praktinė, jis naudotinas lauko zonose, pavyzdžiui, privačių būstų, viešbučių, restoranų ir kt. soduose (taip pat žr. Suderintos sistemos paaiškinimų 94 skirsnio paaiškinimų bendrųjų nuostatų A dalį). Todėl gaminys laikytinas iš skirtingų medžiagų pagamintu „baldu“ ir pagal medžiagą, iš kurios pagaminta atrama (stovas) ir kuri nulemia esminį gaminio požymį, yra priskirtinas 9403  pozicijai.
                     Todėl gaminys laikytinas kitu mediniu baldu ir jam priskirtinas KN kodas 9403 60 90 .

            (*)  Paveikslas pateikiamas tik dėl informacijos.